Corina Oproae

Corina Oproae (Făgăras, Transilvania, Errumania, 1973) errumaniar jatorriko filologo, idazle, eleberrigile, poeta eta itzultzailea da, espainiar nazionalizatua.

 Bizitza 
Errumanian jaio zen 1973an. Filologia ingeles eta hispanikoan lizentziatu zen Cluj-Napocako Babes-Bolyai Unibertsitatean, Errumanian, eta Amerikar Literatura Ikasketak masterra egin zituen bertan.

1997. urtean heldu zen Espainiara eta Bartzelonan kokatu zen 1998an. Une hartan bere jaioterria arbuiatzen zuen, eta ama hil zitzaionean, idazteari eta errumanieraz hitz egiteari utzi zion. Espainiera ikasi zuen laugarren hizkuntza izan zen. Errumanian ingeles filologian eta hispaniar filologia ikasi zuen. Espainiar nazionalitatea hartu zuen 2002an.

 Literatura ibilbide 
Idazle hirueleduna, katalanez, La mà que tremola (Euskaraz: Esku dardartia) idatzi zuen. 2020. urtean, ama-hizkuntza ez zen hizkuntza batean idazteari buruzko gogoeta poetikorako liburua. 

Bere poemak Espainian eta Latinoamerikan kaleratutako hainbat antologiatan sartu dituzte. Besteak beste, honako idazle hauek itzuli ditu katalanera eta gaztelaniara: Marin Sorescu, Lucian Blaga, Gellu Naum, Ana Blandiana, Norman Manea, Dinu Flămând, Mary Oliver, Tatianaîbuleac, Ioan Es. Pop, Angela Marinescu edo Mary Oliver. La poesía del siglo xx en Rumanía (2022) lanaren egilea eta itzultzailea da.

 Bizitza pertsonala 
Aita kimikaria izan zen, eta Errumanian hil zen bera oso gaztea zela. Ama larrialdietako erizaina zen. Dibortziatuta dago, eta seme eta alaba baten ama da.

 Lanak 

 Eleberria 

 La casa limón; Tusquets (2024).

 Poesia 

 Desde dónde amar; Pretextos (2021).
 Intermitencias; Sabina argitaletxea(2018).
 Mil y una muertes; Garua Libros (2016).

 Saiakera 

 La mà que tremola; (Llibres del Segle, 2020).

 Sariak eta aintzatespenak 
Hainbat sari jaso ditu bere itzulpenengatik: 

 2015. urteean, Poesia Itzulpenen Jordi Domènech Saria, Ana Blandianaren La meva pàtria A4 katalanera itzultzeagatik
 2014. urtean, Poesia Itzulpengintzaren Cavall Verd Rafel Jaume Saria, Xavier Montoliurekin batera Marin Sorescuren Per entre els lana itzultzeagatik.

 Erreferentziak 

 Kanpo estekak 

Kategoria:Errumaniarrak
Kategoria:Emakume filologoak
Kategoria:Espainiako filologoak
Kategoria:Emakume eleberrigileak
Kategoria:Espainiako eleberrigileak
Kategoria:Emakume poetak
Kategoria:Espainiako poetak
Kategoria:Emakume itzultzaileak
Kategoria:Espainiako itzultzaileak
Kategoria:Gizabanako biziak